作者:鄭延玉
標題:宋上皇御斷金鳳釵・梁州
內容:我便似簞瓢巷顏回暗宿，卻渾如首陽山伯夷清齋。我便似絕糧孔子居陳蔡。餓殺我也口說珠玉，凍殺我也胸卷江淮。昨日失儀在金殿，今日賣詩在長街。見一個粗豪士，扯住個英才，我不合鬼擘口審問的明白。我遇著龐居士與了二百青蚨，合著孟嘗君養三千劍客，撞著賽元達列十二金釵。我想來，不該。情知這範丹，怎放來生債。利又不見，本又不在。干與別人救禍災，好教我無語支劃。